## Naredba o mjerama za sprječavanje širenja influence ptica na području Republike Hrvatske

### NN 127/2005 (26.10.2005.), Naredba o mjerama za sprječavanje širenja influence ptica na području Republike Hrvatske

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2368**

Na temelju članka 41. stavka 5. Zakona o
veterinarstvu (»Narod­ne novine«, broj 70/97., 105/01. i 172/03.), ministar
poljoprivrede, šumarstva i vodnoga gospodarstva donosi

## NAREDBU

### O MJERAMA ZA SPRJEČAVANJE ŠIRENJA INFLUENCE PTICA NA PODRUČJU REPUBLIKE HRVATSKE

I.

Radi suzbijanja i sprječavanja širenja influence
ptica određuju se sljedeće mjere:

1. Zabrana stavljanja u promet žive peradi i
pernate divljači osim upućivanja na klanje iz intenzivnih uzgoja u registrirane
objek­te za klanje pod posebnim uvjetima i nadzorom
veterinarske inspekcije;

2. Zabrana izvoza žive peradi i pernate
divljači, rasplodnih jaja, svježeg mesa pernate divljači i proizvoda od mesa
pernate divljači, konzumnih jaja, sirove hrane za kućne ljubimce koja se
sastoji ili sadrži bilo koje dijelove tijela pernate divljači, netretiranih
lovačkih trofeja od bilo kojih ptica i netretirano perje ili dijelove perja;

3. Obvezno zatvaranje i držanje sve peradi u
zatvorenim nastambama;

4. Zabrana lova pernate divljači;

5. Zabrana uvoza i provoza žive peradi i pernate
divljači;

6. Provođenje pojačane dezinfekcije prijevoznih
sredstava kojima se prevoze pošiljke peradi i pernate divljači;

7. Osiguravanje i održavanje higijenskih uvjeta
i biosigurnosnih mjera na svim objektima za uzgoj i
držanje peradi.

II.

Zabrana iz točke I. podtočke
1. ove Naredbe ne odnosi se na pošiljke:

1. Peradi koja se, zbog tehnoloških razloga,
upućuje iz objekata kontroliranog i zatvorenog uzgoja u druge kontrolirane i zatvorene
objekte za držanje i uzgoj peradi, po odobrenju nadležnog županijskog
veterinarskog inspektora i pod posebnim uvjetima;

2. Jednodnevne peradi iz registriranih valionica koji se upućuju u druge kontrolirane i zatvorene
objekte za držanje i uzgoj peradi, po odobrenju nadležnog županijskog
veterinarskog inspektora i pod posebnim uvjetima;

osim ako se upućuju na područja koja je
ravnatelj Uprave za veterinarstvo odredio zaraženim.

III.

Zabrana iz točke I. podtočke
2. ove Naredbe ne odnosi se na pošiljke:

1. Svježeg mesa pernate divljači i proizvoda od
mesa pernate divljači, sirove hrane za kućne ljubimce koja se sastoji ili
sadrži bilo koje dijelove tijela pernate divljači pod uvjetom da meso potječe
od pernate divljači koja je zaklana prije 1. kolovoza 2005.

2. Proizvoda od mesa koji se sastoje ili sadrže
meso pernate divljači pod uvjetima da je meso ovih vrsta podvrgnuto termičkoj
obradi u središtu proizvoda od najmanje 70°C.

3. Perja ili dijelova perja za koje se na
popratnim dokumentima potvrđuje da su tretirani vrućom parom ili nekom drugom
metodom koja osigurava da se tom pošiljkom ne mogu prenijeti patogeni
uzročnici.

IV.

Zabrana iz točke I. podtočke
5. ove Naredbe ne odnosi se na pošiljke:

Jednodnevne peradi koja se uvozi u registrirane
i zatvorene objekte za držanje i uzgoj peradi;

osim ako se upućuju na područja koja je
ravnatelj Uprave za veterinarstvo odredio zaraženim.

V.

Danom, stupanja na snagu ove naredbe prestaje
važiti Naredba o mjerama za sprječavanje širenja influence ptica na području
Republike Hrvatske (»Narodne novine«, br. 126/05).

VI.

Ova Naredba stupa na snagu danom donošenja.

Klasa: 322-01/05-01/71

Urbroj: 525-01-05-01

Zagreb, 25. listopada 2005.

Ministar

**Petar Čobanković**, v. r.

Naredba, NN 127/2005-2368